b'\n_START_ARTICLE_\nKralj in njegovi trije sinovi\n_START_SECTION_\nAnaliza likov\n_START_PARAGRAPH_\nKralj predstavlja pozitivno osebo, ki \xc5\xbeeli, da se njegovi sinovi putrudijo za prestol. Misel na smrt ka\xc5\xbee na eksistencialno problematiko, ki jo re\xc5\xa1uje z iskanjem najbolj\xc5\xa1ega naslednika. Vloga kralja tu ni toliko poudarjena, ampak prihaja v ospredje vloga ljube\xc4\x8dega o\xc4\x8deta, ki vse sinove ljubi enako. Kralj se stereotipno ka\xc5\xbee kot materialist, ko od otrok zahteva najdra\xc5\xbeje darilo._NEWLINE_Prvi sin velja za najstarej\xc5\xa1ega in tu je poudarjena njegova vloga kot najbistrej\xc5\xa1ega in najiznajdljivej\xc5\xa1ega med vsemi. Prvi sin se prvi spomni darila za o\xc4\x8deta, kar ka\xc5\xbee na dejstvo, da je o\xc4\x8detu najbolj pri srcu. Z izbiro darila se izka\xc5\xbee za materialista._NEWLINE_Drugi sin prav tako pomisli na materialno stvar, a v njegovem darilu najdemo tudi samov\xc5\xa1e\xc4\x8dnost in prepri\xc4\x8danje v zmago. Izbere krono, ki jo \xc5\xbeeli nositi sam, ko podeduje prestol. Ravno to ka\xc5\xbee na njegovo aroganco in egoizem._NEWLINE_Tretji sin velja za junaka pravljice. Ob za\xc4\x8detku pripovedovanja deluje izgubljeno, saj samotno tava po svetu in brezupno i\xc5\xa1\xc4\x8de nekaj primernega. Ravno on se izka\xc5\xbee za najbolj razumnega, saj i\xc5\xa1\xc4\x8de nekaj kar bo polep\xc5\xa1alo preostanek o\xc4\x8detovega \xc5\xbeivljenja, a ne materialnega. Zave se, da njegov o\xc4\x8de \xc5\xa1e ni umrl in da je najpomembnej\xc5\xa1e ravno dejstvo, da mu izka\xc5\xbee svojo ljubezen. Tretji sin se torej odlo\xc4\x8di za nekaj duhovnega kar pa je ravno tisto kar je kralj iskal in potreboval.\n_START_SECTION_\nAnaliza dela\n_START_PARAGRAPH_\nKnji\xc5\xbeevni prostor:_NEWLINE__NEWLINE_\xe2\x80\xa2 neznano kraljestvo_NEWLINE_Knji\xc5\xbeevni \xc4\x8das:_NEWLINE__NEWLINE_\xe2\x80\xa2 sama zgodba se odvija v pribli\xc5\xbeno treh dneh_NEWLINE_Knji\xc5\xbeevne osebe:_NEWLINE__NEWLINE_\xe2\x80\xa2 glavna oseba: tretji sin_NEWLINE__NEWLINE_\xe2\x80\xa2 stranske osebe: kralj, prvi in drugi sin_NEWLINE_Pripovedovalec:_NEWLINE__NEWLINE_\xe2\x80\xa2 vsevedni \xe2\x80\xa2 tretjeosebni_NEWLINE_Slog:_NEWLINE__NEWLINE_\xe2\x80\xa2 okrasni pridevniki: najdra\xc5\xbeje darilo, mogo\xc4\x8dna kraljevina, dragi kamni,najdra\xc5\xbeji kamni, mojdragi sin, sinovska ljubezen_NEWLINE__NEWLINE_\xe2\x80\xa2 pomanj\xc5\xa1evalnice: kronica_NEWLINE__NEWLINE_\xe2\x80\xa2 arhaizmi: demant (=diamant)_NEWLINE__NEWLINE_\xe2\x80\xa2 vzkliki: Sinovi moji! Naj bo! Ali zaman!_NEWLINE_Nauk zgodbe:_NEWLINE__NEWLINE_\xe2\x80\xa2 na svetu so pomembnej\xc5\xa1e stvari od materialnih. Ni vsega mogo\xc4\x8de kupiti z denarjem._NEWLINE_Zna\xc4\x8dilnosti ljudskega slovstva:_NEWLINE__NEWLINE_\xe2\x80\xa2 okrasni pridevniki, pomanj\xc5\xa1evalnice_NEWLINE__NEWLINE_\xe2\x80\xa2 razli\xc4\x8dice_NEWLINE__NEWLINE_\xe2\x80\xa2 anonimnost_NEWLINE__NEWLINE_\xe2\x80\xa2 ustno izro\xc4\x8dilo_NEWLINE__NEWLINE_\xe2\x80\xa2 liki so brezimenski\n_START_SECTION_\nMotivno-tematske povezave\n_START_PARAGRAPH_\nGlavni motiv v delu je motiv tekmovalnosti med brati ali motiv najmlaj\xc5\xa1ega brata, ki je v ljudskih pravljicah zelo pogost. Ta motiv najbolj izstopa kot tekmovalnost med sestrami v pravljici Pepelka. Gre za prikaz pogosto prikrite \xc4\x8dlove\xc5\xa1ke lastnosti-zavisti. V pravljici bratje tekmujejo za o\xc4\x8detovo naklonjenost in se mu sku\xc5\xa1ajo prikupiti z razli\xc4\x8dnimi darovi. Njihova tekmovalnost jih pripelje do ljubosumja, sovra\xc5\xa1tva in zla. V ve\xc4\x8dini pravljic najve\xc4\x8dkrat zmaga najmlaj\xc5\xa1i brat, ki pa je za razliko od starej\xc5\xa1ih \xc5\xa1ibkej\xc5\xa1i, a dober in hvale\xc5\xbeen. Motiv zasledimo \xc5\xa1e v pravljicah Zdravilno jabolko, O treh bratih in o treh h\xc4\x8derah, O dveh bratih in velikanih, Zlata ptica, Okamenele kralji\xc4\x8dne.'